**NOTA DE PRENSA ASSOCIACIÓ CULTURAL AMICS DE VINAROS**



**"Història del meu poble. Materiales Didácticos" nou número de la Biblioteca Mare Nostrum**

**Amics de Vinaròs publica un CD interactiu per facilitar l'estudi de la història local a la comunitat educativa**

"Història del meu poble. Materials Didàctics" és el nou número de la Biblioteca Mare Nostrum publicat per l'Associació Cultural Amics de Vinaròs-ACAV. En aquesta ocasió, es tracta d'un CD interactiu que pretén dotar de recursos necessaris a docents, pares i a tota la societat de Vinaròs, en general, per apropar l'estudi de la història local als nens en edat escolar. Tal com recollia el president de l'ACAV, José Luis Pascual, en la presentació de l'obra "volem arribar a totes les cases de Vinaròs i que pares i docents tinguen els instruments necessaris per treballar sobre la història de Vinaròs. Aquesta obra és transcendental perquè implica a tots i transmet una forma de treball que pot aplicar-se a altres municipis o temàtiques ".

La coordinadora de l'obra, Carmen Llopis, agraïa la col·laboració de tots aquells que han participat en l'elaboració i insistia en el caràcter col·lectiu del treball desenvolupat per docents, dibuixants, etc. i que ha s'ha experimentat en alumnes i professors. La primera part del CD està dedicada a tractar metodologies d'estudi i a traçar claus per educar tenint en compte aspectes com la motivació, la tecnologia, les intel·ligències múltiples o el desenvolupament de capacitats. A la segona part ja s'endinsa en aportar les claus necessàries per treballar, a través de fitxes, textos, activitats, dibuixos i fotos, en la història de Vinaròs, estructurat en cinc grans blocs: Els Primers Pobladors, Neix i creix Vinaròs-El món medieval i urbà, Etapa de absolutismes-Vinaròs es consolida XVI-XVIII, Revolucions S.XIX-Canvi d'època, i Vinaròs al segle XX-Canvi cap a la democràcia. Llopis recalcava que "hem intentat que, en tot moment, aquest treball servisca per ensenyar a pensar ja que no se'ns oblide la història de Vinaròs".

El regidor de Cultura de l'Ajuntament de Vinaròs, Lluís Gandia, es mostrava convençut que "molts centres educatius de la localitat utilitzaran aquest material per ensenyar la història de Vinaròs als seus alumnes i esperem que siga la primera pedra d'un gran projecte per seguir transmetent aspectes del nostre municipi ". Gandia destacava "el rigor i excel·lència que Amics de Vinaròs sempre busca en els seus treballs i que es mereixen que l'Ajuntament de Vinaròs seguisca donant suport".